
L'Olimpiala Ludi en 
AR ZA Rio de Janeiro, 
ATTRAE EPATIT ESEON 2016, od oficale la 
atti “| 31ma Olimpiala 
Ludi, esas 
internaciona 
plursporta konkurso 
qua eventis en 2016 
en Rio de Janeiro, 
Vinicius, un ek la talismani di la Ludi. Brazilia. Lore 
unesmafoye 
Sud-Amerikana lando 





L'Olimpiala simbolo. 


gastigis l'Olimpiala Ludi. 


La Ludi komencis ye la 5ma di agosto e finis ye la 21ma di agosto 2012. Partoprenis 11,551 atleti! de 206 
landi e teritori, ed anke nedependanta esquado, kompozita da atleti qui esis refujinti de militi. Esis 306 
eventi pri 28 sporti. Konkursi pri rugbio“ por 7 ludisti e pri golfo inkluzesis unesmafoye en la Ludi. 

Selekto dil urbo 


La kandidatesi dil urbi por gastigar la Ludi oficale prizentesis unesmafoye ye la 16ma di mayo 2007.12] Sep 
urbi - Chicago, Rio de Janeiro, Doha, Tokyo, Baku, Madrid e Praha - prizentis lia kandidatesi ye septembro 
dil sama yaro, e de li quar urbi selektesis por konkursar: Chicago, Madrid, Rio de Janeiro e Tokyo. 


La lasta votado eventis ye la 2ma di oktobro 2009 en Kgbenhavn, Dania, ed IOK tandem anuncis Rio de 
Janeiro kom eventeyo di l'Olimpiala Ludi. 

Kandidata urbi por Olimpiala Ludi 2016 - rezulti: 


lma 2a 3ma 
kak Lando votado votado votado 
Rio de ” 
neo E Brazilia 26 46 66 
Madrid — 28 29 32 
Hispania 
Tokyo e Japonia 22 20 — 
Chicago == Usa 18 — — 
Komence recevita entuziasmoze dal populo, la selekto di Rio de Jl oi = 
Janeiro por gastigar la Ludi gradope komencis recevar forta Tm IN mo È 
kritiki de multa Braziliani, sive pro la granda expensi bezonata “SULLA a 


PEPPE Bill an dl 
i lale di. a E 


por plubonigar la substrukturo dil urbo, sive pro desfidi pri 
mizuso di publika kolokajo por finar la labori justatempe, sive 
pro perdo di fido pri la politikistaro. En kelka loki eventis 
protesti dum la transporto di l'olimpiala flamo, e kelkafoye on 
probis extingar la flamo. 





Rio de Janeiro 
subisis granda 
modifiki en lua 
urbala substrukturo 
pos lua selekteso 
kom eventeyo, 
quala l'mauguro di 
lua triesma lineo di la E 
metropoliteno“, la L'Olimpiala parko en la quartero Barra da 
konstruktadi di Tijuca. 

l'Olimpiala vilajo 

por gastigar l'atleti, di la velodromo, di du nova stadu por teniso 
e por natado, e la restuaro di domajita spaci en lua centro, quala 
la placo Praça Maud, qua recevis la nova Muzeo pri Arto di Rio de Janeiro (MAR), kayo por recevar navi 
kun pasajeri, nova spaci kovrata per arbori e herbi, e moderna tramveturo-lineo qua juntas ol al aeroportuo 
Santos Dumont. Tamen, la diminuteso di 80% de la poluto en la bayo di Guanabara (loko por la konkursi pri 


nes] È o PIE RE: | ia NR ar] 





Treno di la "Lineo 4", la 3ma lineo dil 





urbala fervoyo di Rio de Janeiro. 


windsurf e pri diversa klasi di seglobateli) ne eventis,3] e recevis severa kritiki dal sportisti e da lua sportala 
federuri. 


Ultre Maracanã, futbal-stadu di plusa kin urbi gastigis la konkursi pri futbalo, sive por viri, sive por mulieri: 
Arena Amazonia en Manaus; Arena Corinthians en Sao Paulo; Mineirão en Belo Horizonte; stadio Mané 
Garrincha en Brasília; ed Arena Fonte Nova en Salvador. La partii di futbalo por mulieri komencis ye la 
3ma di agosto e por viri ye la 4ma di agosto, ante l'nauguro-ceremonio. La stadio Engenhão en Rio de 
Janeiro, en la quartero Engenho de Dentro, adaptesis por recevar la konkursi pri atletismo. 


La skandalo pri dopado en la Rusa esquado ante la Ludi 


En 2013 Rusa atletino Yuliya Rusanova recevis 2-yara suspenseso de l'internaciona konkursi pro luzo di 


substanci interdiktita“. Ye la sequanta yaro, el ed elua spozulo Vitaly Stepanov decidis revelar detali pri 
l'uzo di “dopado dal Rusa esquadi. 

Ye la 9ma di 
novembro 2015, 
divulgesis 
323-pagina inquesto 
pri l'uzo di drogi dal 
Rusa atleti.!4! La 
inquesto montris 
quale atleti, 
entrenisti, kelk 
arbitreri, kelka 





o | Yuliya Rusanova 
personi qui facis la 
testi pri uzo di 
/ drogi, e mem kelka membri di la Federuro Internaciona pri 
ko e Atletismo - IAAF - rispektive uzis, furnisis, falsigis la kolekto di 
Lamine Diack, ex-prezidanto di la Federuro specimeni por testar l'uzo di drogi, falsigis la rezulti di testi ed/od 
Internaciona pri Atletismo - IAAF. omisis la pruvi pri l'uzo di drogi en diversa okazioni.“ Segun 


l'inquesto, la Ministerio Rusa pri la Sporto "komandis, kontrolis 
e direktis" la falsigo di la rezulti pri lexameni di urino de l'atleti.L51 Ye la Ima di novembro 2015 
ex-prezidanto de IAAF, Lamine Diack, arestesis e restas sub inquestado pro korupteso e pro pekunio- 
lavado.l9]l7] Segun l'akuzi, Diack recevis 1,2 milion dolari de la Rusa Federuro pri Atletismo por celar pruvi 
pri dopado di adminime 6 atleti en la yaro 2011.10] 


Pro la skandalo, komence ITA AF decidis interdiktar nur l'atletismo Rusa de Olimpiala Ludi en Rio de 
Janeiro. Pose la puniso afektis omna Rusa esquadi por omna sportala konkursi.! Erste du dii ante 
l'nauguro-ceremonio en Rio de Janeiro, l'Internaciona Olimpiala Komitato - IOK - divulgis la nomi di la 
sportisti Rusa qui povis partoprenar la Ludi.!8! Entote 271 sportisti povis konkursar, dum ke 118 interdiktesis 
pro la skandalo.!81 


Inter l'atleti qui ne recevis la permis-atesto por konkursar esis Yelena Isinbayeva, atletino dufoye premuzita 
per ora medalii por stango-salto, en Athina (2004) e Beying (2008), ed unfoye premuzita per bronza 
medalio, en London, 2012.1?! Ye la 18ma di agosto 2016 Isinbayeva elektesis membro di la komitato di atleti 
dal Internaciona Olimpiala Komitato.l!9] El decidis aceptar la nomineso, quankam el forte kritikis la decido 
da IOK ne permisir el partoprenar la Ludi, ed el anuncis elua retreto de la partopreni kom atletino lor la 
futura sportala konkursi.l!!! 


L'inauguro-ceremonio 


Cirkume 78.000 
personi esis en 
stadio Maracana 
por l'inauguro- 
ceremonio. 21 
Unesmafoye 
esquado kompozita 
nur per refujant 
atleti - entote 10 
personi - konkursis 
l l l en la Ludi, sub l l 
Veloso, Anitta e Gilberto Gil. PO Rio de Janeiro. 

l'Olimpiala 

Flago.1131 Inter la 
37 chefi di stati e guvernerii qui asistis l'nauguro-ceremonio esis Franca Francois Hollande, Arjentiniana 





Desinistre addextre, la kantisti Caetano Inauguro-ceremonio dil Olimpiala Ludi en 

Mauricio Macri, Lituaniana Dalia Grybauskaite, Nederlandana rejulo Willem-Alexander e la chefministro 
Mark Rutte, e la chefministro Italiana Matteo Renzi.l141 

Por simbolizar la repulso di prejudiki kontre homeosexuali e 
transsexuali, l'organizuro dil evento selektis Lĉa T., transsexuala 
modelo Braziliana, por duktar la triciklo qua transportis la plako 


kun la nomo di la Braziliana delegitaro.!!°] Por portar la 
Pezo | e Braziliana standardo avan la delegitaro selektesis l'atletino Yane 
È e ma Mem NA! Marques, serjento de Brazilian armeo, qua ganis bronza medalio 


| e fo mid mM || por moderna pentatlo en London, 2012. 
rij BE 
È car do aj“ “i - Gustavo Kuerten, 
: Braziliana 
ex-tenisisto trifoye 
championo en 
Wimbledon, eniris la stadio tenante l'olimpiala flamo. Ilu pose 
transdonis ol a Hortência Marcari, Braziliana ex-basketbalistino, 
qua fine transdonis ol al ex-maratonisto Vanderlei Cordeiro de 
Lima, l'unika Brazilian atleto qua ganis la Medalio Pierre de 
Coubertain. Vanderlei acendis Olimpiala Rogo (fakte 


kaldrono).H6] 





Brazilian atleti eniras la stadio Maracanã. 





Vanderlei Cordeiro de Lima acendas 


Quankam la budjeto por l'inauguro-ceremonio esis nur 10% de l'olimpiala kaldrono. 


la budjeto por l'inauguro-ceremonio di 2012 en London,!! /1l181 

la spektaklo recevis laudi de l'internaciona jurnalaro. Exemple 

Washington Post, qua dicis ke "adminime dum un nokto, Rio de Janeiro montris lo maxim bona quon ol 
facas, to esas: festi". Ultre la historio di la rasi e populi quin formacis la Braziliana populo, la precipua temo 
di la ceremonio esis la protektado dil “ambiento. La mesajo esis: "avancigar la paco en la mondo esas la 


bazo dil Olimpial idealo, e nune on bezonas anke urjante avancigar la paco kun nia planeto".!!9! Por 
simbolizar l'ambientala“ sucio, mem l'Olimpiala kaldrono projetesis por emisar poka karbobioxo. 


Kelka eventi e rezulti 


Aquala sporti 


Por la konkursi pri natado konstruktesis provizora Stadio 
Olimpiala por Aquala Sporti en la quartero Barra da Tijuca, dum 
ke la 10-kilometra aquala maratono eventis en la maro e finis an 
la fortuo di Copacabana. Eventis konkursi pri 35 sporto-speci, 
de qui Usa ganis l'ora medalio pri 16, Australia ed Hungaria 
ganis 3 ora single, Japonia e Nederlando ganis du ora single, ed 
Unionita Rejio, Populala Republiko di Chinia, Kanada, Italia, 
Suedia, Dania, Hispania, Kazakstan e Singapur ganis 1 ora 





single. 
Dum la Ludi, Usana natisto Michael Phelps ganis entote 6 Olimpiala Stadio por Aquala Sporti en 
Olimpiala medalii, de qui 5 ora e 1 arjenta. Dum lua kariero, ilu Barra da Tijuca. 


ganis 28 olimpiala medalu en quar Olimpiala Ludi, de qui 23 ora 
e 3 arjenta, e divenis la maxim premiizita atleto dum la historio dil Olimpiala Ludi. En Rio de Janeiro ilu 


ganis l'unesma ora pos helpar Usana esquado en la 4x100-metra relaya natado libera-stila por viri.!20 La 


duesma ganesis por 200-metra natado papiliono-stila,!2! dum ke la triesma ganesis por la 4x200-metra 
relaya natado libera-stila. 

La 4ma medalio ganita da Michael Phelps en Rio de Janeiro esis 
arjenta, por 100-metra natado papiliono-stila!“ kun altra du 
atleti: Chad le Clos e László Cseh.!““! En la sama konkurso, 


Joseph Schooling de Singapur ganis la ora.!22! Phelps ganis ora 
anke por la 200-metra natado libera-stila, e por la 4x 100-metra 
natado libera-stila. 


Anke pri natado por viri, Japoniana Kosuke Hagino ganis l'ora 





medalio por la 400-metra natado mixita-stila.1231 Usana Ryan 
[24] 


La premiiziti Michael Phelps (ora), Murphy ganis l'ora por la 100-metra dorso-natado. 


Japoniana Masato Sakai (arjenta) e Hungara | 
Pri natado por 


mulieri, Hungara 
Katinka Hosszŭ 
ganis 4 Olimpiala 
medalu, de qui 3 ora ed 1 arjenta. Lua unesma ora medalio en 
[23] 


Tamas Kenderesi (bronza) por la 200-metra 
natado papiliono-stila. 


Rio de Janeiro esis por la 400-metra natado mixita-stila. 
Hosszú ganis ora medalio anke por la 100-metra dorso- 
natado,!?] e por la 200-metra natado mixita-stila. El ganis 
l'arjenta pri la 200-metra dorso-natado. 





Sueda Sarah Sjóstróm ganis Katinka Hosszú 


lua unesma ora medalio en 

l'Olimpiala Ludi, e ruptis la rekordo mondala por la 100-metra natado 
papiliono-stila por mulieri.!9] Altra Olimpiala rekordo ruptesis da Dana 
natistino Pernille Blume, por la 50-metra natado libera-stila por 
mulieri.l“/1 





La konkursi pri plunjado por mulieri e por viri, pri sinkronigata natado 
Sarah Sjóstróm (nur por mulieri) e pri aquala poloo“ eventis en la stadio por aquala 
sporti Maria Lenk, anke en Barra da Tijuca. Populala Republiko di 
Chinia ganis 6 ek la 7 ora medali di la konkursi pri plunjado, ed anke du arjenta por mulieri ed 1 bronza por 
viri. Pri sinkronigata natado, Rusia ganis l'ora medalo, Populala Republiko di Chinia ganis l'arjenta e Japonia 
ganis la bronza. 


Pri aquala poloo“ por viri, Serbia vinkis Kroatia en la finala partio e ganis l'ora medalio.!28! Italia ganis la 
bronza pos vinkar Montenegro. 


Atletismo 


La maxim multa 
konkursi pri atletismo 
eventis en la stadio João 
Havelange, anke 
konocota kom 
Engenháo, en la 
quartero Engenho de 
Dentro, en la norda 
parto dil urbo. La stadio 
João Havelange 
inauguresis en 2007 por 
la Tot-Amerika Ludi ed 





mü 
FF 





La peninsuleto Pontal, loko por la 


Stadio Engenhão. 
starto dil konkursi pri atletala marcho. 

uzesis precipue por futbalo-konkursi ante adaptesar por atletismo-konkursi. L'unika konkursi qui ne eventis 
en Engenhdo esis la maratoni por mulieri e por viri, qua komencis e finis en la Sambodromo pos parkurir la 
stradi dil centro di Rio de Janeiro; e la konkursi pri atletala marcho, qua komencis en la peninsuleto Pontal e 
parkuris stradi en la quarteri Barra da Tijuca e Recreio dos Bandeirantes, til arivar en placo Tim Maia. 


Pri la 10.000-metra kurado por mulieri Etiopiana Almaz Ayana 
ganis l'ora medalio e ruptis la mondala rekordo pri ta 


konkurso.!2º! Keniana Vivian Jepkemoi Cheruiyot ganis 
l'arjenta, ed altra Etopiano, Tirunesh Dibaba, ganis la 


bronza.!2º] Pri la 5.000-metra kurado por mulieri, unesmafoye 
Kenia ganis l'ora e l'arjenta en la sama konkurso, rispektive 
Vivian Cheruiyot e Hellen Onsando Obiri, dum ke Etiopiana 


Almaz Ayana ganis la bronza.l30] 


Usain Bolt de 
Jamaika ganis lua 
triesma ora medali 
pri 100-metra Almaz Ayana 
kurado por viri. 

Usana Justin Gatlin 


ganis l'arjenta e Kanadana Andre De Grasse ganis la bronza.!3!! 
Bolt konkursis anke por la 200-metra kurado e por la 
4x100-metra relayo-kurado e ganis plusa 2 ora medalii. Por la 
200-metra kurado, Kanadana Andre De Grasse ganis l'arjenta e 





Dedextre adsinistre: Justin Gatlin, Usain 


, i i 132] 
Dolte Arde Dai Cristophe Lemaitre de Francia ganis la bronza. Por la 


4x100-metra kurado, la Jamaikana esquado ganis l'ora, la 
Japoniana esquado astonante arivis duesma-range e ganis 
l'arjenta, e quankam l'Usana esquado arivis triesma-range, pro eroro dum pasigar la bastoneto a Justin Gatlin 


l'esquado exkluzesis del konkurso, e Kanada ganis la bronza.[931l34] 


Pri la 400-metra kurado por viri Wayde van Niekerk de Sudafrika ganis la ora e ruptis la rekordo por ta 
konkurso.1991 Kirani James de Grenada ganis l'arjenta, ed Usana LaShawn Merritt ganis la bronza.!551 


Pri la heptatlo (konkurso qua existas nur por mulieri), Belga Nafissatou 
Thiam ganis lora medalio, Britaniana Jessica Ennis ganis l'arjenta, e 


Brianne Theisen-Eaton de Kanada ganis la bronza. [39] 


Pri stango-salto por viri, 
Braziliana Thiago Braz da 
Silva ganis lora medalio 
pos saltar 6.03 metri, e : ; 
ruptis l'Olimpiala rekordo Nafissatou Thiam 

por Ica sporto-speco. 

Franca Renaud Lavillenie saltis 5.98 metri e ganis l'arjenta, e 





Sam Kendricks de Usa saltis 5.92 metri e ganis la bronza.l3'] Pri 
la stango-salto por mulieri, Greka Ekaterini Stefanidi ganis l'ora 





Thi | medalio pos saltar 4.85 metri.!28! Sandi Morris de Usa ganis 
ago Braz da Silva. , 
l'arjenta, e Eliza Mccartney de Nova-Zelando ganis la bronza. 


Pri la maratono por mulieri, Jemima Sumgong ganis la ora medalio por Kenia, Eunice Kirwa - naskinta en 


Kenia ma konkursanta por Bahrein ganis l'arjenta, ed Etiopiana Mare Dibaba ganis la bronza.1% La 
konkurso komencis e finis en Sambódromo, la stadio ube dum la karnavalo eventas paradi di samba-skoli. 

La maratono por viri - la lasta atletismo-konkurso qua eventas dum l'Olimpiala Ludi, komencis sub pluvo. 
Pos 2 hori, 8 minuti e 44 sekundi, Keniana Eliud Kipchoge arivis unesma-range e ganis l'ora medalio. 


Etiopiana Feyisa Lilesa ganis l'arjenta, ed Usana Galen Rupp ganis la bronza. [40] 
Biciklismo 


La konkursi pri 
biciklismo en Rio 
de Janeiro eventis 
en 4 loki: 
L'Olimpiala treko 
por BMX-konkursi 
konstruktita en la 
quartero Deodoro, 
la centro por 
montala biciklismo 
anke en Deodoro, la 
velodromo en 
quartero Barra da Tijuca, e la stradi de fortuo Copacabana til 
quartero Recreio dos Bandeirantes por la konkursi pri biciklismo sur choseo. 





La centro pri montala biciklismo, en Velodromo di Barra da Tijuca. 


Deodoro. 


Nederlandana Anna van der Breggen ganis ora medalio pri biciklismo sur choseo,“ pos parkurar 136.9 


kml“?! en la stradi di Rio de Janeiro. Emma Johansson de Suedia ganis l'arjenta medalio ed Italiana Elisa 
Longo Borghini ganis la bronza. Greg Van Avermaet, de Belgia, ganis l'ora medalio en la sama kategorio por 


viri 1431144] 


En l'individuala biciklo-kurado kontre-horloja por mulieri, Usana Kristin Armstrong ganis l'ora medalio, Olga 


Zabelinskaya de Rusia ganis l'arjenta, e Anna van der Breggen ganis la bronza por la sama konkurso..*1 En 
la simila konkurso por viri, Suisa Fabian Cancellara ganis la ora. 40] 


Sporta pafado 


La konkursi pri sporta pafado eventis en la Nacionala Centro 
por (Sporta) Pafado, konocata anke kom Olimpiala Centro por 
(Sporta) Pafado, inaugurita en 2007 en quartero Deodoro, 
proxim la geografiala centro di Rio de Janeiro. 


Pri la 10-metra 
sporta pafado kun 
pistolo per 
kompresita aero por 
viri, Vietnamana 





Hoàng Xuân Vinh L'Olimpiala Centro por (Sporta) Pafado, en 
ganis l'ora medalio, Deodoro. 
Braziliana Felipe 





Almeida Wu ganis l'arjenta, e Pang Wei de Populala Republiko 
di Chinia ganis la bronza. Duesma-foye en la historio di la Ludi 
Brazilia ganis medalio pri sporta pafado - l'unesma esis en 


Dedextre adsinistre: Pang Wei, Hoàng Xuan 
Vinh e Felipe Almeida Wu. 


1920.l7] En la konkurso por mulieri por la sama sporto-speco, 
Mengxue Zhang de Populala Republiko di Chinia ganis la ora medalio, Vitalina Batsarashkina de Rusia ganis 


l'arjenta, e Anna Korakaki de Grekia ganis la bronza.!48] 

En la 10-metra pafado per karabino per kompresita aero por viri, Italiana Niccolò Campriani ganis l'ora. 142) 
Kuwaitana sporto-pafisto Fehaid Al-Deehani ganis l'ora medalio por pafado per eskopeto. Tamen, ilu ne 
konkursis por Kuwait, pro ke ta lando exkluzesis de la Ludi dal Internaciona Olimpiala Komitato.!50! Vice, 
ilu konkursis kom "nedependanta sportisto" sen portar flago, pro ne aceptir konkursar sub l'Olimpiala Flago. 
Al-Deehani ganis l'unika du (bronza) medalii de la historio di Kuwait en l'Olimpiala Ludi, ed en 2016 ilu 
ganis la ora, kom nedependanta atleto. 


Altra Kuwaitana sportisto qua konkursis kom nedependanta en Rio esis Abdullah Al-Rashidi, qua ganis la 
bronza medalio pri pafado skeet (kontre ceramika pladi). Al-Rashidi konkursis kontre Italiana Gabriele 
Rossetti, qua ganis l'ora medalio, e kontre Marcus Svensson de Suedia, qua ganis l'arjenta pri la sama sporto- 
speco. 


Altra sporti 


= Paula Pareto ganis l'unesma ora medalio pri judoo* por 


Arjentinia, en la kategorio sub 48 kg por mulieri.151] En la 
kategorio sub 52 kg por mulieri, Majlinda Kelmendi ganis 


l'unesma ora medalio por Kosovo.l?“] En la kategorio sub 57 kg 

por mulieri Rafaela Lopes Silva ganis l'unesma ora medalio por 

Brazilia en la Ludi.1931 

= Nur du du pos recevar liberigo de Internaciona Olimpiala 
Komitato por konkursar, Rusa judoisto Beslan Mudranov ganis 


ora medalio en la kategorio sub 60 kg, pos vinkar Yeldos Smetov 





per wazari.l?4] En la kategorio sub 66 kg por viri, Fabio Basile 
ganis ora medalio por Itala. En la kategorio super 100 kg por viri, 


, | Rafaela Lopes Silva 
Franca judoisto Teddy Riner ganis lua duesma ora medalio - 
l'unesma esis en London.!??! 


Hungara Emese Szasz ganis ora medalio pri skermo per espado por mulieri.6] Italiana Daniele 
; [57] 
1. 


Garozzo ganis ora medalio por skermo per floreto por vir 

= Skermistino Usana Ibtihaj Muhammad divenis l'unesma sportistino de lua lando qua konkursis kun 
hijab (Mohamedana velo uzata por mulieri) sur elua kapo.!98] El ganis la bronza medalio pri 
skerm-arto per sabro por esquado hominala, ed elua partopreno divenis simbolo pri la lukto kontre la 
prejudiko religiala en Usa.l??] Pri la sama konkurso, Rusian esquado ganis la ora ed Ukrainana 
esquado ganis l'arjenta. 


Pri halterlevo por viri, Chiniana Long Qingquan ganis l'ora medalio 
pri la kategorio sub 56 kg. Pri la kategorio sub 69 kg por viri, Oscar 
Albeiro Figueroa ganis l'unesma ora medalio por Kolumbia en la 


Ludi.!9 Por mulieri, Sopita Tanasan de Tailando ganis l'ora medalio 
por la kategorio sub 48 kg. 

= La hominala esquado di Australia ganis ora medalio pri rugbio* por 7 
ludisti. Nova-Zelando recevis l'arjenta e Kanada recevis la 
bronza.l911 

Pri rugbio* por 7 ludisti por viri, Fidji ganis lua unesma medalio en la 


historio di la Ludi: la ora.l?] Unionita Rejio ganis l'arjenta e 





Sudafrika ganis la bronza.l931 
Pri golfo por mulieri, Inbee Park de Sud-Korea ganis l'ora Long Qingquan 

medalio, 104] Lydia Ko de Nova-Zelando ganis l'arjenta e Chiniana 

Shanshan Feng ganis la bronza. 

Pri kavalk-arto individuala por viri, Germana Michael Jung ganis l'ora, Franca Astier Nicolas ganis 


l'arjenta ed Usana Phillip Dutton ganis la bronza.[9?] En kavalk-arto por esquado mixita, Francia ganis 

la ora, 166] e Germania, kun la partopreno di Jung, l'arjenta. 96! 


Pri taekwondo, kategorio sub 57 kg por mulieri, 
Britaniana Jade Jones ganis lora medalio pos vinkar 
Hispana Eva Calvo Gomez. Egiptiana Hedaya Malak ed 
Iranana Kimia Alizadeh egaleskis e ganis la bronza.l971 
Pri teniso por viri, Andy Murray de l'Unionita Rejio ganis 
la ora, Juan Martin Del Potro de Arjentinia ganis l'argenta 


e Kei Nishikori de Japonia ganis la bronzal68! pos vinkar 


Rafael Nadal, qua finis quaresma-range.l9?] La mondala 
teniso-stelo, Novak Djokovic, vinkesis ed eliminesis da 
Del Potro ja dum l'unesma fazo. 

Pri la teniso por mulieri Portorikana Monica Puig ganis la 
ora, Germana Angelique Kerber ganis l'arjenta e Petra 





Dedextre adsinistre: Hedaya Malak, Kimia 


Alizadeh, Jade Jones ed Eva Calvo Gómez 


Kvitová de Chekia ganis la bronza.!'0] La mondala 

teniso-stelo Serena Williams de Usa vinkesis da Ukramana Elina Svitolina en partio por singla ludisti, 
ed vinkesis anke en partio por du ludisti, ed eliminesis. 

Pri boxo en la kategorio sub 91 kg por viri, Evgeny Tishchenko ganis l'ora medalio, Vassiliy Levit de 


Kazakstan ganis l'arjenta, e du atleti (Rustam Tulaganov de Uzbekistan, e Erislandy Savon de Kuba) 
[71] 


ganis la bronza. 
Sebastian Brendel de Germania, Isaquias Queiroz dos Santos de Brazilia, e Serghei Tarnovschi de 
Moldavia ganis rispektive la ora, l'arjenta e la bronza medalii por kanoo-sporto klaso Cl, 


1000-metra.!/2! La duo Germana Sebastian Brendel e Jan Vandrey ganis l'ora medalio anke por 
kanoo-sporto por du ludisti (1000-metra treko, klaso C2), e Braziliani Isaquias Queiroz dos Santos ed 


Erlon Souza ganis l'arjenta, ed Ukrainani Dmytro Ianchuk e Taras Mishchuk ganis la bronza.l'?1 


Simone Biles ganis 5 medalu, de qui 4 ora ed 1 bronza, pri 


gimnastiko por mulieri.!/2] Usa ganis l'ora medalio anke 
pri gimnastiko por esquadi. 

= Sud-Korea ganis omna 4 ora medalu por sporta 
ark-pafado: individuala por mulieri, individuala por viri, e 
por esquadi virala e hominala. 

= Pri badminton por du ludisti, Indonezia ganis l'ora 
medalio, Malaizia ganis l'arjenta e Populala Republiko di 


q 


Chinia ganis la bronza. Pri badminton por mulieri (singla E = | 
ludisto) Hispana Carolina Marin ganis l'ora, Indiana 


Pusarla Venkata Sindhu ganis l'arjenta, e Nozomi Okuhara Usana esquado pri Olimpiala gimnastiko 
por mulieri. Sinistre, Simone Biles. 





de Japonia ganis la bronza.! >) 
Populala Republiko di Chinia ganis omna 4 ora medalii 


por tabloteniso: individuala por mulieri, individuala por viri, e por esquadi virala e hominala, ed anke 
[76] 


du arjenta. 
Pri futbalo por mulieri, Germana esquado ganis lora medalio, Sueda ganis l'arjenta, e Kanadana ganis 


la bronza. Pri futbalo por viri, Brazilia ganis l'ora, Germania l'arjenta e Nigeria la bronza.l! 


Pri volebalo por viri, Brazilia vinkis Italia per 3x0 e ganis l'ora medalio.!8! Usa vinkis Rusia e ganis la 
bronza. Pri volebalo por mulieri Populala Republiko di Chinia vinkis Serbia e ganis l'ora medalio l/?! 
ed Usa ganis la bronza.!80! Pri plajo-volebalo por viri, Alison Cerutti e Bruno Oscar Schmidt de 
Brazilia ganis l'ora medalio pos vinkar l'Italiani Daniele Lupo e Paolo Nicolai.l91] Pri plajo-volebalo 
por mulieri, Germana duo Laura Ludwig e Kira Walkenhorst vinkis la finala partio kontre Braziliani 
Agatha Bednarczuk e Bárbara Seixas e ganis l'ora medalio.!82] La bronza ganesis dal Usani April Ross 
e Kerri Walsh Jennings. 


Pri basketbalo por viri, Usa vinkis Serbia e ganis l'ora medaliol9?!, e Hispania vinkis Australia per 

1-punta difero (89 kontre 88) e ganis la bronza.!84! Pri 
basketbalo por mulieri Usa ganis lora medalio pos vinkar 


Hispania.!85] Serbia ganis la bronza. 
= Pri handbalo por mulieri, Rusia vinkis Francia en la finala 


partio e ganis l'ora medalio.18€1 Nederlando vinkis 
Norvegia e ganis la bronza. Pri handbalo por viri, Dania 


vinkis Francia e ganis l'ora medalio.!871 Germania ganis la 
bronza, pos vinkar Polonia per 3 1x25.188] 





Klozo-ceremonio Brazilian esquado pri volebalo, pos recevar 


l'ora medalio. 


La klozo-ceremonio eventis en la stadio Maracand de la 20:00 


kloki til la 22:50 kloki (UTC-3) ye la 21ma di agosto 2016.l9?] Eventis kulturala prizentadi de Brazilia e de 
Japonia, pro l'eventeyo por la sequanta Olimpiala Ludi esor Tokyo. 


Medalii ganita 


Yen la listo di landi qui recevis adminime 1 bronza medalio en ; 
Rio de Janeiro en 2016. Entote, 87 landi o esquadi ganis È ` 


adminime 1 bronza medalio.!99! 





Loki en Rio de Janeiro ube eventis la 
diversa Olimpiala konkursi. 


pe 





“uj | 
©. | 
EE Mid amou Di Dn Mi di zam 
pl Cam Sons Cara y a km 
Fr SJ] 0 1 l l.) 





Treko por la biciklo-konkurso kontre- 
horloja. 

28 
29 


19 

11 

18 


22 


13 


Hiso dil Olimpiala Standardo dum 


l'inauguro-ceremonio. 


Usana delegaciono dum l'inau guro- 





dum l'inauguro-ceremonio. 














Andy Murray portas la Britaniana standardo 

Atleti de Kazakstan paradas dum l'inauguro- 


ceremonio. 





La delegaciono di Mongolia dum 


l'inauguro-ceremonio. 





Premio-ceremonio pri judoo* por VIri, 


kategorio super 100 kg. Dedextre adsinistre: 
Israelana Or Sasson, Braziliana Rafael 
Carlos da Silva, Franca Teddy Riner e 
Japoniana Hisayoshi Harasawa. 

(bronza), premiizita pri boxo por kategorio 


til 60 kg por viri. 

